
DEKRET
Nr. 10512, datë 21.6.2017

PËR DHËNIE TË SHTETËSISË SHQIPTARE

Në mbështetje të nenit 92, pika “c”, dhe nenit 93 të Kushtetutës, si dhe nenit 9 e nenit 20 të ligjit nr. 8389, datë 5.8.1998, “Për shtetësinë shqiptare”, të ndryshuar, bazuar edhe në propozimet e ministrit të Punëve të Brendshme,

DEKRETOJ:

Neni 1

U jepet shtetësia shqiptare me kërkesë të tyre personave të mëposhtëm:
1. Valentina Nuredin Xhomaqi (Morina)
2. Adifete Qamil Emërllahu (Usejni)
3. Arjeta Albert Sinanaj (Xërxa)
4. Sefer Rushit Ponik
5. Muhamet Eshref Junikaj
6. Savaş Ali Öksüz
7. Agron Hysni Gërguri
8. Serdal Cevdet Dalyan
9. Florentina Demë Hajdaraj (Shala)
10. Ayşe Ihsan Erduran (Serin)
11. Konstantinos Georgios Giakoumis
12. Yllka Hyll Avdullahu (Rraci)
13. Vasileia Iakovos Stillo (Preka/Prekas)
14. Oktay Suphi Çakirca
15. Athanasios Nikolaos Paloudis
16. Nexhat Rrahman Krasniqi
17. Urim Ahmet Krasniqi
18. Tun Gjon Dedaj
19. Halina (Galina) Nikolai (Nikolay) Kalari (Fedotovskaya/Fedotovskaja)
20. Pembe Musli Gjoni (Sejdiu)

Neni 2

Ky dekret hyn në fuqi menjëherë.

PRESIDENTI I REPUBLIKËS 
SË SHQIPËRISË
Bujar Nishani




DEKRET
Nr. 10513, datë 21.6.2017

PËR DHËNIE TË SHTETËSISË SHQIPTARE

Në mbështetje të nenit 92, pika “c”, dhe nenit 93 të Kushtetutës, si dhe nenit 9 e nenit 20 të ligjit nr. 8389, datë 5.8.1998, “Për shtetësinë shqiptare”, të ndryshuar, bazuar edhe në propozimet e ministrit të Punëve të Brendshme,

DEKRETOJ:

Neni 1

U jepet shtetësia shqiptare me kërkesë të tyre personave të mëposhtëm:
1. Gani Selman Muja
2. Drita Munish Muja (Ramadani)
3. Mergim Gani Muja
4. Valdete Gani Muja
5. Sazan Gani Muja
6. Shkumbin Gani Muja
7. Arlind Ramazan Haziri
8. Hisni Mesut Hakiki
9. Ilhami Hasan Demiroğlu
10. Ramadan Dervish Hyseni
11. Labinot Ragip Qerimi
12. Agim Bislim Latifi
13. Etienne Alexandre Jean Marcel de Chérisey
14. Vesel Ali Kryeziu
15. Ralph Ernest Heinz Jauch
16. Skender Ahmet Ahmetaj
17. Merita Sabri Sinani (Kamberi)
18. Celalettin Fazli Can
19. Ekrem Rexhep Hajdari
20. Angelos Georgios Theodoridis

Neni 2

Ky dekret hyn në fuqi menjëherë.

PRESIDENTI I REPUBLIKËS 
SË SHQIPËRISË
Bujar Nishani







UDHËZIM I PËRBASHKËT
Nr. 385/6, datë 26.6.2017

PËR PËRCAKTIMIN E NIVELIT MINIMAL DHE MAKSIMAL TË ZBATIMIT TË VLERËS SË TARIFËS SË SUKSESIT PËR VEPRIMET PËRMBARIMORE TË OFRUARA NGA SHËRBIMI PËRMBARIMOR GJYQËSOR PRIVAT

Në mbështetje të nenit 102, pika 4 të Kushtetutës dhe të nenit 10, shkronja “e”, të nenit 48 të ligjit nr. 10031, datë 11.12.2008, “Për shërbimin përmbari-mor gjyqësor privat” të ndryshuar, ministri i Financave dhe ministri i Drejtësisë

UDHËZOJNË:

I.  Qëllimi i udhëzimit
1.  Ministri i Financave dhe ministri i Drejtësisë udhëzojnë si më poshtë subjektet e përfshira në një procedurë të ekzekutimit të vendimit gjyqësor me synimin:
a) nxitjen e konkurrencës së ndershme dhe efektive në ofrimin e shërbimeve përmbarimore;
b) përcaktimin e parimeve për tarifat e suksesit dhe sigurimin e transparencës së llogarive dhe arkëtimit gjatë ofrimit të shërbimit përmbarimor privat;
c) përcaktimin e standardeve të cilësisë për ofrimin e shërbimit të suksesshëm, nëpërmjet përmirësimit të vazhdueshëm të cilësisë së shërbimit përmbarimor që ndërmerr veprime të shpejta/cilësore dhe ndan riskun financiar me palën kreditore/kërkuese, duke sjellë rritje të përfitimit ekonomik;
d) mbrojtjen e interesave të palës kreditore/ kërkuese dhe sigurimi i trajtimit të barabartë të tyre, duke u bazuar në përfitueshmërinë e ndërsjellë;
e) ndërveprimin shkakësor të përfitimit financiar me cilësinë e shërbimit;
f) gjetjen e balancës ndërmjet mbrojtjes së interesit të palës kreditore në të njëjtën kohë me rritjen e qëndrueshmërisë financiare të ofruesve të shërbimit përmbarimor privat.
II. Tarifa e suksesit të përllogaritur mbi bazën e shumës së ekzekutuar
1. Kur titulli ekzekutiv përmban një detyrimi monetar, pala kreditore dhe subjekti përmbarues, sipas vullnetit të tyre, mund të parashikojnë në marrëveshje masën e tarifës së suksesit, por në çdo rast kjo tarifë nuk mund të jetë më e vogël se 1% dhe jo më e madhe se 20% e vlerës së ekzekutuar të detyrimit.
2. Pala kreditore ka detyrimin që të informojë për shumat e ekzekutuara në llogarinë e saj, si dhe t’i paguajë subjektit përmbarues tarifën e suksesit për shërbimin e arkëtimit të detyrimit monetar të mbledhur, jo më vonë se 30 ditë nga momenti realizimit të arkëtimit të detyrimit monetar. Në rast se ekzekutimi i shumës së detyrimit monetar kryhet nëpërmjet llogarisë bankare të subjektit përmbarues, pagesa/faturimi i tarifës së suksesit do të bëhet pas kreditimit të kësaj pagese në llogarinë e palës kreditore/kërkuesit. 
3. Pala kreditore dhe subjekti përmbarues përcaktojnë vlerën konkrete brenda nivelit minimal dhe maksimal të vlerës së tarifës së suksesit përcaktuar në këtë udhëzim, bazuar në kriteret e mëposhtme, si: 
a) shumën totale të detyrimit;
b) kohën e ekzekutimit nga ana e subjektit përmbarues;
c) shpejtësinë e kryerjes së veprimeve përmbarimore, brenda afateve maksimale ligjore;
d) përcaktimin e veprimeve apo rezultateve alternative që konsiderohen në mënyra të ndryshme si sukses, duke përllogaritur tarifa alternative suksesi;
e) përcaktimin e nivelit minimal të arkëtimit të detyrimit, që do të konsiderohet si sukses nga palët;
f) sekuestrimin dhe/ose ekzekutimin e sendeve në pronësi të palës debitore, përveç pasurive të hipotekuara nga pala debitore si mjet për të siguruar ekzekutimin e detyrimit.
4. Masa e tarifës së suksesit është shprehje e vullnetit të palës kreditore dhe përmbaruesit gjyqësor dhe përcaktohet me marrëveshje të nënshkruar nga të dyja palët, në momentin e nënshkrimit të kontratës së shërbimit. Marrëveshja me të cilën caktohet tarifa e suksesit, e nënshkruar rregullisht midis kreditorit dhe subjektit përmbarues, bëhet pjesë integrale e kontratës së shërbimit përmbarimor, duke pasur të njëjtën fuqi ligjore me kontratën. 
5. Marrëveshja për aplikimin e tarifës së suksesit, që nënshkruhet ndërmjet kreditorit dhe subjektit përmbarues, duhet të nënshkruhet sipas formatit “tip”, miratuar me urdhër të veçantë nga ministri i Drejtësisë. 
6. Masa e tarifës së suksesit të përcaktuar në marrëveshjen e nënshkruar midis kreditorit dhe subjektit përmbarues duhet të respektojë nivelin minimal dhe maksimal të aplikimit të saj, sipas  përcaktimit në këtë udhëzim.
7. Tarifa e suksesit e caktuar në marrëveshje ndërmjet kreditorit dhe përmbaruesit gjyqësor privat, kur titulli ekzekutiv përmban një detyrim monetar në vlerë:
a) deri në 500 000 lekë – nuk mund të jetë më e vogël se 5% dhe jo më e madhe se 20% e vlerës totale të detyrimit të vjelë ose të detyrimit të ekzekutuar;
b) mbi 500 000 lekë deri në 90 000 000 lekë – nuk mund të jetë më e vogël se 3% dhe jo më e madhe se 15 % e vlerës totale të detyrimit të vjelë ose të detyrimit të ekzekutuar;
c) mbi 90 000 000 lekë – nuk mund të jetë më e vogël se 1% dhe jo më e madhe se 5% e vlerës totale të detyrimit të vjelë ose të detyrimit të ekzekutuar dhe/ose vendimit të ndërmjetëm të ekzekutuar.
III. Tarifa e Suksesit të përllogaritur mbi bazën e veprimeve përmbarimore të kryera
1. Vlera e tarifës së suksesit të shërbimit përmbarimor, kur titulli ekzekutiv përmban një detyrim jomonetar dhe të pavlerësueshëm, përllogaritet në varësi të:
a) vendit të ekzekutimit;
b) objektit të ekzekutimit;
c) kohës së kryerjes së veprimit përmbarimor dhe/ose përsëritjes së këtij veprimi përmbarimor;
2. Bazuar në kriteret si më sipër treguar, tarifa e suksesit për veprime përmbarimore të kryera do të jetë një vlerë monetare, e cila nuk mund të jetë më pak se 1,000 (një mijë) lekë dhe jo më shumë se 5,000,000 (pesë milionë) lekë.
3. Tarifa e suksesit paguhet në çdo rast nga kreditori, sipas kushteve dhe afateve të përcaktuara në marrëveshjen e nënshkruar nga kreditori dhe subjekti përmbarues privat.
4. Në çdo rast, tarifës së suksesit i ngarkohet TVSH-ja, e cila llogaritet në momentin e pagesës dhe vetëm për atë pjesë të tarifës së suksesit e cila arkëtohet nga përmbaruesi gjyqësor, bazuar në kushtet dhe afatet e përcaktuara në marrë-veshje.
5. Tarifa e suksesit aplikohet vetëm me vullnetin e palëve, të formalizuar në marrëveshje, përllogaritet dhe faturohet pjesërisht apo plotësisht nga subjekti përmbarues privat, paguhet nga kreditori dhe nuk i ngarkohet debitorit.  
IV. Kombinimi i tarifës së suksesit 
[bookmark: _GoBack]1. Pala kreditore dhe subjekti përmbarues mund të bien dakord në përputhje me marrëveshjen “tip” të miratuar me urdhër të ministrit të Drejtësisë, aplikimin e tarifës në mënyrë të kombinuar, mbi vlerën e detyrimit të ekzekutuar, por gjithmonë shuma e tarifës së suksesit e kombinuar nuk duhet të kalojë shumën që do të aplikohej në aplikimin e secilës metodë tarifimi më vete.
V. Dispozita kalimtare dhe të fundit
1. Ky udhëzim rregullon marrëdhëniet e lindura midis palës kreditore dhe subjektit përmbarues, të lindura pas hyrjes në fuqi të këtij udhëzimi.
	Ky udhëzim hyn në fuqi pas botimit në Fletoren Zyrtare.

MINISTRI I DREJTËSISË
Gazment Bardhi

MINISTRI I FINANCAVE
Helga Vukaj

UDHËZIM I PËRBASHKËT
Nr. 385/7, datë 28.6.2017

PËR CAKTIMIN E TARIFAVE PËR SHËRBIMET E OFRUARA NGA SHËRBIMI PËRMBARIMOR GJYQËSOR PRIVAT
		
Në mbështetje të nenit 102, pika 4 të Kushtetutës dhe nenit 47 të ligjit nr. 10 031, datë 11.12.2008, “Për shërbimin përmbarimor gjyqësor privat”, të ndryshuar, ministri i Financave dhe ministri i Drejtësisë

UDHËZOJNË:

I. Qëllimi i udhëzimit
1. Ministri i Financave dhe ministri i Drejtësisë udhëzojnë si më poshtë subjektet përmbaruese në një procedurë të ekzekutimit të titujve ekzekutivë me synimin:
a) përmirësimin e punës në llogaritjen dhe dokumentimin e tarifave dhe shpenzimeve procedurale, që parapaguhen nga pala kreditore/ kërkuese dhe/ose përballohen nga subjekti përmbarues sipas dispozitave ligjore, nënligjore apo tarifave në fuqi; 

b) shmangien e problemeve të evidentuara në praktikën e zbatimit të ligjit; 
c) garantimin e pagimit të tarifave dhe shpenzimeve procedurale si detyrim i palës debitore ose subjektit ndaj të cilit janë kryer veprime përmbarimore nga një subjekt përmbarues;
ç) garantimin e përllogaritjes dhe pagimin e tarifave dhe shpenzimeve procedurale si detyrim të ekzekutimit të titullit ekzekutiv brenda një afati të arsyeshëm;
e) përcaktimin e çështjeve thelbësore të aspektit financiar, kontraktual dhe fiskal të procedurës së ekzekutimit të titujve ekzekutivë sipas Kodit të Procedurës Civile, duke parashikuar aspektet në lidhje me detyrimet financiare; subjektet që duhet të paguajnë tarifat dhe/ose shpenzimet; kuotat/kuantifikimin e detyrimeve; bazueshmërinë sipas së cilës vendosen detyrimet përkatëse. 
II. Parimet e skemës së tarifave dhe shpenzimeve
a) Në përcaktimin e skemës apo përllogaritjes së tarifave reflektohen kostot e shkaktuara, direkt ose në mënyrë jo të drejtpërdrejtë, në ofrimin e shërbimeve të ekzekutimit të titujve ekzekutivë.

b) Kostot e shërbimeve të ekzekutimit të titujve ekzekutivë duhet të financohen me anë të tarifave fikse të vendosura mbi kërkuesit ose përfituesit e shërbimeve.
c) Skema e tarifave ofron transparencë dhe njëkohësisht eficiencë shërbimi, mbi bazat e kostos dhe përfitueshmërisë së rezultatit të pritshëm. 
d) Përllogaritja e shpenzimeve procedurale gjatë ekzekutimit synon mirëpërcaktimin e çdo shume (edhe minimale), me qëllim dhënien e garancive financiare për subjektet përmbaruese.
III. Tarifa fikse e shërbimit përmbarimor gjyqësor privat
1. Tarifa fikse është pagesa që arkëton përmbaruesi gjyqësor privat për fillimin e procedurave të ekzekutimit dhe kryerjen e të gjitha veprimeve procedurale të parashikuara nga Kodi i Procedurës Civile, deri në ekzekutimin përfundimtar të titullit ekzekutiv.
2. Vlera e tarifës fikse të shërbimit përmbarimor, kur titulli ekzekutiv përmban një detyrim monetar si kthim shume dhe/ose pagim detyrimi, përllogaritet si më poshtë:
Tabela e tarifave fikse përmbarimore në (ALL) dhe (%) sipas vlerave të detyrimit:

	Vlera e detyrimit nga ...  ALL deri në ... ALL
	Tarifa fikse (në lekë ose në përqindje mbi vlerën e detyrimit)

	1 - 100,000 
	15,000 lekë

	100,001 - 300,000 
	22,000 lekë

	300,001 - 500,000 
	30,000 lekë

	500 001 - 2 000 000
	10 % 

	2 000 001 - 5 000 000
	8 %

	5 000 001 - 10 000 000
	7 %

	10 000 001 - 30 000 000
	6 %

	30 000 001 - 90 000 000
	4 %

	mbi 90 000 000
	 3 %,  por jo më shumë se 15 milionë lekë

3. Vlera e tarifës fikse të shërbimit përmbarimor, kur titulli ekzekutiv përmban një detyrim jomonetar dhe të pavlerësueshëm, përllogaritet në varësi të objektit të ekzekutimit si më poshtë:
a) Për reklamimin e një sendi të luajtshëm ose të paluajtshëm, vlera e tarifës fikse përllogaritet në masën e 2 pagave bazë minimale mujore.
b) Për lirimin dhe vënien në posedim të një sendi të paluajtshëm, vlera e tarifës fikse përllogaritet në masën e 5 pagave bazë minimale mujore, kur sendi nuk ka një vlerë monetare të përcaktuar për çmimin e shitjes sipas të dhënave nga regjistri i Zyrës së Regjistrimit të Pasurive të Paluajtshme, apo sipas vlerësimit të një eksperti të pavarur të caktuar nga gjykata dhe/ose përmbaruesi gjyqësor privat. Në rast se sendi i paluajtshëm ka një vlerë referuese për çmimin e shitjes së tij sipas të dhënave te Zyrat e Regjistrimit të Pasurive të Paluajtshme apo sipas vlerësimit të ekspertit, atëherë tarifa fikse përllogaritet në përqindje mbi vlerën e sendit, sipas tabelës së treguar në pikën 2 të këtij seksioni. 
c) Për vënien në posedim të sendit të luajtshëm, vlera e tarifës fikse përllogaritet në masën e 3 pagave bazë minimale mujore kur sendi nuk ka një vlerë të përcaktuar për çmimin e shitjes. Në rast se sendi i luajtshëm ka një vlerë të përcaktuar për çmimin e shitjes në dokumentacionin e regjistruar apo ka një vlerë të përcaktuar për të cilën ky send është regjistruar si barrë siguruese, atëherë tarifa fikse do të përllogaritet në përqindje sipas tabelës së parashikuar në pikën 2 të këtij seksioni.
d) Për marrjen e fëmijës dhe lejimin e së drejtës së vizitës, vlera e tarifës fikse përllogaritet në masën e 1 pagë bazë minimale mujore, ndërsa tarifa fikse që lidhet me ekzekutimin e masës së pensionit ushqimor, i referohet një vlere që përcaktohet në tabelën e treguar në pikën 2 të këtij udhëzimi. 
e) Për organizimin dhe shitjen e sendit në ankand, vlera e tarifës fikse përllogaritet në masën e 2 pagave bazë minimale mujore.
 f) Për zbatimin e një vendimi gjyqësor ose titulli ekzekutiv me objekt të pavlerësueshëm, nëpërmjet të cilit debitori duhet të përmbushë një detyrim të caktuar, vlera e tarifës fikse përllogaritet në masën e 3 pagave bazë minimale mujore.
4. Vlera e tarifës fikse të shërbimit përmbarimor, kur titulli ekzekutiv është vendim i gjykatës për sigurimin e padisë, përllogaritet si më poshtë:
a)  Nëse vendimi për sigurimin e padisë përmban një detyrim monetar dhe vlera e padisë është deri në 500 000 lekë, tarifa është një shumë e barabartë me gjysmën e pagës bazë minimale mujore.  
b)  Nëse vendimi për sigurimin e padisë përmban një detyrim monetar dhe vlera e padisë është më shumë se 500 000 lekë deri në 2 000 000 lekë, tarifa është një shumë e barabartë me 1 pagë bazë minimale mujore.  
c) Nëse vendimi për sigurimin e padisë përmban një detyrim monetar dhe vlera e padisë është më shumë se 2 000 000 lekë deri në 5 000 000 lekë, tarifa është një shumë e barabartë me 4 paga bazë minimale mujore.
d)  Nëse vendimi për sigurimin e padisë përmban një detyrim monetar dhe vlera e padisë është më shumë se 5 000 000 lekë deri në 10 000 000 lekë, tarifa është një shumë e barabartë me 5 paga bazë minimale mujore.
e) Nëse vendimi për sigurimin e padisë përmban një detyrim monetar dhe vlera e padisë është më shumë se 10 000 000 lekë, tarifa është një shumë e barabartë me 7 paga bazë minimale mujore. 
f)  Nëse vendimi për sigurimin e një padie përmban një detyrim jomonetar ose vlera e padisë nuk është e përcaktuar, tarifa e subjektit përmbarimor është një shumë e barabartë me një pagë bazë minimale mujore.  
4.1 Nëse një vendim për sigurimin e padisë ka të bëjë me një pretendim monetar dhe jomonetar, normat e tarifave përkatëse merren në total.  
4.2 Në rastin e ekzekutimit të një vendimi për sigurimin e padisë ose me revokimin e tij, tarifat e subjektit përmbarimor paguhen nga personi që ka kryer kërkesën për zbatimin e masës për sigurimin e padisë. 
5. Vlerës së tarifës fikse të përllogaritur nga përmbaruesi gjyqësor sipas pikave 2, 3 dhe 4 të këtij seksioni, në momentin e faturimit i shtohet TVSH-ja sipas legjislacionit tatimor në fuqi.
6. Tarifa fikse e përllogaritur sipas pikave 2, 3 dhe 4 të këtij seksioni parapaguhet nga kreditori në llogarinë bankare të përmbaruesit gjyqësor privat në momentin e nënshkrimit të kontratës së shërbimit përmbarimor prej subjektit përmbarues dhe në fund të ekzekutimit i ngarkohet debitorit ose personave të barazuar me të.
7. Nëse kreditori/kërkuesi nuk parapaguan vlerën e tarifës fikse, përmbaruesi gjyqësor privat nuk fillon veprimet procedurale për ekzekutimin e titullit ekzekutiv. Në këtë rast, subjekti përmbarues i kthen kreditorit/kërkuesit dokumentet ligjore të administruara prej tij, brenda një afati 15-ditor nga momenti kur konstatohet mospërmbushje apo refuzim në kryerjen e pagesës së tarifës fikse përmbarimore. Parapagimi i tarifës fikse përmbarimore nuk kërkohet në rastet kur kreditori është përjashtuar nga dispozitat ligjore që rregullojnë fushën e ekzekutimit të detyrueshëm.
8. Përjashtohen nga parapagimi i tarifës fikse të shërbimit përmbarimor privat: 
a) Një person fizik që paraqet për ekzekutim një vendim të marrë gjatë procedimit gjyqësor, ku personi ka qenë plotësisht ose pjesërisht i çliruar nga pagesa për ndihmë juridike ose pagesa e një tarife shtetërore, për shkak të paaftësisë paguese;
b) Një person fizik që paraqet për ekzekutim një vendim të marrë gjatë procedimit penal me të cilin shlyhet një detyrim për kompensim të një dëmi të shkaktuar personit fizik në një vepër penale;
c) Pala kreditore që paraqet për ekzekutim një vendim përfundimtar të Gjykatës Administrative, sipas legjislacionit në fuqi “Për Gjykimin e Mosmarrëveshjeve Administrative”;
d) Pala kreditore që paraqet për ekzekutim titullin ekzekutiv të “Dënimit me gjobë sipas vendimit për kundërvajtjen administrative”, të nxjerrë në përputhje me dispozitat e legjislacionit në fuqi “Për kundërvajtjet administrative”.
9. Tarifa fikse e përllogaritur sipas këtij seksioni, si rregull i ngarkohet palës debitore dhe personave të barazuar me të dhe arkëtohet pas ekzekutimit tërësor të detyrimit që përmban titulli ekzekutiv ose në proporcion me vlerën e detyrimit të ekzekutuar. Përjashtim nga ky rregull zbatohet për rastet e parashikuara nga shkronjat (a)(b)(c) dhe (e) të pikës 3 të këtij seksioni, pasi këto tarifa i ngarkohen një personi të tretë, i cili si kërkues apo përfitues konkret i veprimit të kryer nga përmbaruesi gjyqësor, është i detyruar të paguajë këto tarifa në përputhje me kushtet e parashikuara nga ky udhëzim.
10. Palës debitore, në cilësinë e subjektit qe ka shkaktuar tarifën përmbarimore sipas nenit 525 të Kodit të Procedurës Civile, duke mos përmbushur detyrimin brenda afatit të ekzekutimit vullnetar, i përllogariten dhe faturohen rast pas rasti edhe tarifat fikse të mëposhtme:


	Tarifa fikse
	Tarifa (në lekë)

	Për sekuestrimin e sendit në pronësi të debitorit
	0.1% të vlerës së sendit të paluajtshëm të sekuestruar

	Për shitjen e sendit në ankand publik
	3% e çmimit të shitjes

	Për veprime përmbarimore në distancë
	10 lekë/km

	Për veprime përmbarimore jashtë zyrës
	1,000 lekë/orë




11. Tarifat fikse sipas pikës 10, subjekti përmbarues ka të drejtë t’i përllogarisë në momentin e kryerjes së veprimit konkret dhe t’i arkëtojë në çdo kohë gjatë procedurës së ekzekutimit, kur në llogarinë bankare të përmbaruesit gjyqësor bëhen të disponueshme shuma monetare të ekzekutuara ndaj debitorit apo personave të barazuar me të. Subjekti përmbarues në momentin e arkëtimit të këtyre tarifave, në çdo fazë të procesit përmbarimor, është i detyruar të lëshojë faturë tatimore në emër të palës debitore, duke shtuar edhe TVSH-në përkatëse sipas legjislacionit tatimor në fuqi.
IV. Shpenzimet e tjera sipas nenit 525 të Kodit të Procedurës Civile: 
1. Shpenzimet e tjera sipas nenit 525 të Kodit të Procedurës Civile përbëhen nga shpenzimet e nevojshme për kryerjen e veprimeve procedurale për ekzekutimin e titullit ekzekutiv, duke përfshirë:
a) shpenzimet për administrimin e të dhënave të nevojshme për kryerjen e procedurave të ekzekutimit;
b) shpenzimet për korrespondencën në lidhje me procedurën përmbarimore;
c) shpenzimet në lidhje me transportin, magazinimin, ruajtjen e sendeve të sekuestruara dhe shpenzime të tjera në lidhje me ruajtjen e pasurisë së sekuestruar;
d) shpenzimet në lidhje me hapjen, inventarizimin, mbylljen, lëvizjen, prishjen dhe pastrimin e ambienteve ose subjekteve të tjera në proces ekzekutimi;
e) shpenzimet në lidhje me caktimin e përfaqësuesit ligjor të palës debitore, shpenzimet e kryera për veçimin e pjesës takuese të palës debitore dhe shpenzimet për lëshimin e dëshmisë së trashëgimisë së palës debitore;
f) shpenzimet në lidhje me publikimin e ankandit;
g) shpenzimet e kryera për dorëzimin e barrës/ve siguruese;
h) shpenzimet e ndihmës ligjore të përdorura nga subjekti përmbarues (brenda tarifave të përcaktuara nga udhëzimi i përbashkët i ministrit të Drejtësisë dhe Dhomës Kombëtare të Avokatëve), me qëllim zgjidhjen e çështjeve ligjore, me objekt kundërshtim veprimesh përmbarimore dhe pavlefshmëri titulli ekzekutiv. Në rastet kur me vendim gjyqësor të formës së prerë konstatohet pavlefshmëria e veprimeve përmbarimore për shkak zbatimi gabim apo moszbatim të ligjit nga përmbaruesi gjyqësor privat, ky i fundit nuk mund të faturojë shpenzimin te kreditori. Nëse këto shpenzime janë parapaguar nga kreditori, subjekti përmbarues do t’ia rikthejë ato kreditorit;

i) shpenzimet për veprimet procedurale pranë Zyrave të Regjistrimit të Pasurive të Paluajtshme, sipas tarifave zyrtare të miratuara në zbatim të legjislacionit në fuqi “Për regjistrimin e pasurive të paluajtshme”.
2. Shpenzimet e menaxhimit të zyrës së subjektit përmbarues dhe/ose të përmbaruesit gjyqësor privat dhe pagesat e stafit ndihmës të tij, nuk konsiderohen shpenzime të nevojshme sipas nenit 525 të Kodit të Procedurës Civile.
3. Shpenzimet e veprimeve sipas pikës 1 të këtij seksioni i paguhen subjektit që kryen këto veprime për efekt të procesit të ekzekutimit të detyrueshëm. Kur për veprimet e përcaktuara në pikën 1 të këtij seksioni ka tarifa zyrtare të miratuara nga autoritetet publike përgjegjëse, zbatohen nivelet e tarifimit të përcaktuara në aktet ligjore e nënligjore përkatëse. Këto shpenzime përbëjnë detyrim për t’u paguar nga debitori, ndaj të cilit ka filluar procedura e ekzekutimit dhe i ngarkohen atij (debitorit) në përfundim të procesit të ekzekutimit.
4. Për shpenzimet e parashikuara në pikën 1 të këtij seksioni, subjekti përmbarues nuk lëshon faturë tatimore ndaj palëve kreditore apo debitore, por këto palë detyrohen të kryejnë paraprakisht pagesën e këtyre shpenzimeve pas kërkesës me shkrim të subjektit përmbarues, e cila shoqërohet me dokumentet e pagesës së lëshuara nga të tretët si fatura dhe/ose mandate pagese. Në mungesë të faturave dhe/ose mandateve të pagesës, përmbaruesi gjyqësor privat i dokumenton shpenzimet nëpërmjet një procesverbali, i cili lidhet me to dhe është mbajtur në momentin e kryerjes së veprimit për të cilin janë kryer këto shpenzime.
5. Shpenzimet përmbarimore të pagueshme nga subjekti përmbarues dhe të kryera në fazën e ekzekutimit të detyrueshëm, sipas masës dhe llojeve në zbatim të këtij udhëzimi, përpara përfundimit të ekzekutimit, përshkruhen në një akt përmbledhës, të emërtuar “Procesverbal për shpenzimet procedurale gjatë ekzekutimit”, duke bashkëlidhur urdhrat e pagimit, mandatet, faturat ose dokumente të tjera shoqëruese të tij. Pala debitore së cilës i ngarkohen këto shpenzime, ka të drejtë të njihet dhe marrë kopje të këtij procesverbali.
V. Tarifat fikse të pagueshme nga personat e tretë
1. Në rastet e shitjes së sendit në ankand, tarifa fikse e organizmit të ankandit në masën prej 2 pagave bazë minimale mujore do të paguhet nga ofertuesi që shpallet fitues në ankand.
2. Në rastet e shitjes së sendit në ankand, tarifa fikse për lirimin dhe vënien në posedim të sendit të paluajtshëm apo të luajtshëm, në masën e përcaktuar përkatësisht në shkronjat (b) dhe (c) të pikës 3, të seksionit III të këtij udhëzimi, do të paguhet nga pronari (blerësi) i sendit të paluajtshëm apo të luajtshëm në ankand.
3. Tarifa e subjektit përmbarimor për përgatitjen e një kopjeje të një dokumenti dhe lëshimin e vërtetimeve sipas kërkesës së çdo të interesuari është:
a) 10 lekë për një faqe formati A4;
b) 15 lekë për një faqe formati A3;
c) 250 lekë për një vërtetim përmbarimor.
4. Tarifave të mësipërme, në momentin e kryerjes së pagesës, u shtohet TVSH-ja sipas legjislacionit tatimor në fuqi.
VI. Për të gjitha tarifat e parashikuara nga ky udhëzim iu shtohet vlera përkatëse e TVSH-së. Përveç sa përkufizohet më sipër, debitori solidar është në mënyrë solidare përgjegjës për pagesën e tarifës dhe/ose shpenzimeve të subjektit përmbarues.
VII. Zbatimi i udhëzimit dhe hyrja në fuqi
1. Për procedurat përmbarimore që kanë filluar dhe nuk kanë përfunduar përpara hyrjes në fuqi të këtij udhëzimi, udhëzohen subjektet përmbaruese (persona juridikë apo fizikë) për të:
a) mos kthyer tarifën fikse të paguar nga pala kreditore, për rastet kur tarifa e parapaguar është në vlerë më të madhe se masa e tarifës fikse sipas këtij udhëzimi;
b) mos faturuar tarifën fikse sipas këtij udhëzimi, për rastet kur tarifa e parapaguar nga kreditori është në vlerë më të vogël se masa e tarifës fikse sipas këtij udhëzimi;
c) përllogaritur dhe faturuar palës debitore tarifën fikse të aplikueshme rast pas rasti, sipas parashikimeve të këtij udhëzimi, kur tarifat përmbarimore nuk janë parapaguar nga kreditori i procesit, për shkaqe të përjashtimit ligjor apo në rastin e pezullimit të procesit në fazën vullnetare të tij; 
ç) përllogaritur dhe faturuar palës debitore të gjitha tarifat fikse të aplikueshme sipas parashikimeve në seksionin III, pika 10 të këtij udhëzimi;

d) përllogaritur dhe evidentuar në një akt përmbledhës, të emërtuar “Procesverbal për shpenzimet procedurale gjatë ekzekutimit” të gjitha shpenzimet përmbarimore të pagueshme nga subjekti përmbarues dhe të arkëtueshme prej debitorit të dosjes përmbarimore aktive dhe/ose të pezulluar;
e) përllogaritur dhe faturuar personave të tretë tarifat fikse të pagueshme prej tyre sipas parashikimeve të seksionit V të këtij udhëzimi, nëse në vijimësi të procesit përmbarimor pas hyrjes në fuqi të këtij udhëzimi kryhen veprime procedurale të parashikuara në këtë seksion.
2. Për të gjitha procedurat përmbarimore që do të fillohen nga subjektet përmbarimore pas hyrjes në fuqi të këtij udhëzimi, tarifat fikse dhe shpenzimet përmbarimore do përllogariten sipas dispozitave të këtij udhëzimi.  
3. Udhëzimi i përbashkët nr. 1240/5, datë 15.9.2009, “Për caktimin e tarifave për shërbimet e ofruara nga Shërbimi Përmbarimor Gjyqësor Privat”, shfuqizohet.
Ky udhëzim hyn në fuqi pas botimit në Fletoren Zyrtare.

